cyanic-selkie/wikianc huggingface dataset:
Avstraliya–Türkiyə münasibətləri
Tarixi
Çanaqqala döyüşləri hər il 24-25 aprel tarixlərində Çanaqqalada həm avstraliyalıların, həm də türklərin geniş iştirakı ilə qeyd olunur. Avstraliya və Yeni Zelandiyada, eləcə də Sakit Okeanın cənubundakı bir sıra digər ölkələrdə bu hadisə ilə birlikdə Anzak Günü kimi tanınan bir ictimai bayram keçirilir. Avstraliya və Yeni Zelandiya təqvimlərində, Avstraliya və Yeni Zelandiya əsgərlərinin bütün döyüşlərdə və müharibələrdə verdiyi qurbanları anmaq üçün vacib bir tarixdir. Ənənəvi olaraq, bu ölkələrdə anım mərasimi, səhər xidməti olaraq bilinən səhər 5.30 ətrafında keçirilir. Bu, səhər saatlarında Gelibolu yarımadasına enən qoşunlara simvolik bir jestdir. 1985 -ci ildə, döyüşdən 70 il sonra, Türkiyə hökuməti Anzak körfəzi adını əsgərlərin düşdüyü yer olaraq rəsmi olaraq tanıdı.
Birinci Dünya Müharibəsi zamanı
thumb|right|220px|Avstraliya-Türkiyə Dostluq abidəsi, Birinci Dünya Müharibəsində şəhid olan əsgərləri anır və Avstraliya-Türkiyə əlaqələrinə bir hörmətdir Avstraliya-Türkiyə Dostluq abidəsi, Birinci Dünya Müharibəsində şəhid olan əsgərləri anır və Avstraliya-Türkiyə əlaqələrinə bir hörmətdir.
2019-cu ilin mart ayında Avstraliyanın Baş naziri Scott Morrison Türkiyə Prezidenti Rəcəb Tayyib Ərdoğanın "ehtiyatsız" və "çox təhqiramiz" şərhlərini qınadı. Ərdoğan, yaxınlaşan yerli seçkilər üçün kampaniya mitinqlərində K\raysçerç Məscidi atıcısının çəkdiyi bir videonu tərəfdarlarına dəfələrlə göstərdi və Türkiyəyə anti-müsəlman hisslərlə gələn Avstraliyalıların və Yeni Zelandiyalıların Gelibolu zamanı "babaları kimi tabutlarla geri göndəriləcəyini" söylədi.
Azərbaycan maliyyə nazirlərinin siyahısı
Azərbaycan maliyyə nazirlərinin siyahısı — 28 may 1918-ci ildən sonra ölkədə respublika quruluşu təyin edilmişdi, bu vaxtdan başlayaraq Azərbaycanın maliyyə nazirləri bu siyahıda göstərilib. Bu məqalədə Azərbaycanın maliyyə nazirləri (müxtəlif dövrlər və müxtəlif titullarla) sıralanmışdır.
İveron monastırı
İveron monastırı — Yunanıstanın müqəddəs Afon dağında yerləşən pravoslav indiki yunan monastırı. Afon dağının iyerarxiyasında üçüncü yeri tutur. Yarımadanın şimal-şərqində yerləşir; 980—983-cü illərdə gürcülər tərəfindən qurulmuşdur.
Tarixi
İveron (Ιβήρων) yunanca "gürcülərə məxsus" deməkdir, İberiya tarixi Gürcüstan dövlətidir. Monastırın adı onun qurucusu və ilk memarı olan gürcü rahibi İoann İberiyalı ilə əlaqələndirilir. Monastır gürcü kral Baqrationilər evinin vəsaiti ilə inşa edilmişdir.
Rusiyada pərəstiş edilən İberiya ikonası buraya məxsusdur.
1830-cu ildə İveron monastırı yunanlar tərəfindən istila edildi, 1866-cı ildə bütün gürcü yazıları yunan yazıları ilə əvəz olundu.
Hazırkı vəziyyəti
Iveronda, Afos dağındakı digər monastırlardan daha çox müqəddəs qurumuş cəsədlər var.
Monastırın kitabxanasında ən çox gürcü, yunan, ivrit və latın dillərində olan 2000-dək əlyazma, 15 silsilə və 20000 çap kitabı var.
Sərgi
</Gallery>
Bülbülolan
Bülbülolan - İrəvan quberniyasının Şərur-Dərələyəz qəzasında, indiki Keşişkənd (Yeğeqnadzor) rayonu ərazisində kənd olmuşdur.
Toponimikası
Orta kənddən 3-4 km qərbdə, Həsənkəndlə Qoytul kəndləri arasında Təkədonduran dağının yaxınlığında yerləşirdi. Kəndin digər adı Bülbüloğlu və Kaha olmuşdur.Kənddə 1831-ci ildə 67 nəfər, 1873 - cü ildə 163 nəfər, 1886-cı ildə 205 nəfər, 1897-ci ildə 252 nəfər, 1904 - cü ildə 398 nəfər, 1914 - cü ildə 437 nəfər, 1916-cı ildə 223 nəfər yalnız azərbaycanlı yaşamışdır.1918-ci ildə kənd erməni təcavüzünə məruz qalaraq deportasiya olunmuşdur. İndiki Ermənistanda sovet hökuməti qurulandan sonra kənd əhalisindən sağ qalanlar atababa yurdlarına dönə bilmişdir. Burada 1922-ci ildə 53 nəfər azərbaycanlı yaşamışdır.Onlar yenidən 1923-1925-cı illərdə qovularaq kənd ləğv edilmişdir. İndi xaraba kənddir. Toponim şəxs adı (Bülbül olan// Bülbüloğlu) əsasında yaranmışdır. Antropotoponimdir. Quruluşca sadə toponimdir.
Qazaxıstan–Özbəkistan münasibətləri
Qarşılıqlı əlaqələrin vəziyyəti
Ən sabit ölkələrdən hesab edilirlər və ən yeri tarixdə qazaxlar və özbəklər arasında milli zəmində heç bir qarşıdurma baş verməmişdir. Özbəkistanda Müstəqil Dövlətlər Birliyinə daxil olan ən böyük, dünyada isə ikinci ən böyük qazax diasporası yaşayır (Çin qazaxları). Qazaxıstanm Prezidenti Nursultan Nazarbayev Özbəkistanla münasibətlərdə "Sabitləşmə potensialı və barıt var" deyə bildirmişdir. 2008-ci ilin aprelində Özbəkistan Prezidenti İslam Kərimovun Qazaxıstana səfəri başa çatdıqdan bir gün sonra sonra, Özbəkistan Ədliyyə Nazirliyi bu ölkədə fəaliyyət göstərən Qazaxıstan Mədəniyyət Mərkəzinin fəaliyyətində ciddi pozuntular aşkarlamışdır. Bu isə onun fəaliyyətini dayandırmasına səbəb olmuşdur. Ədliyyə Nazirliyinin ictimai birlik və dini qurumlar üzrə rəhbəri Jalalo Abdusattarov Qazaxıstan Mədəniyyət Mərkəzinin bağlanmasına səbəb kimi, qeydiyyata alınan orqan barədə məlumatı olmadan hüquqi ünvanı dəyişdirmək, icarə müqaviləsinin qeydiyyata alınmaması, iş və maliyyə gəlirləri təqdim edilməməsi olduğunu bəyan edir.
Eyni zamanda qazaxıstanlı siyasətçilər dəfələrlə iki ölkə arasında olan mübahisəli ərazilərdə etnik qazaxlara qarşı özbək sərhədçilərinin qanunsuz davranışından narazılığını ifadə etdikləri məlumdur. Qazaxıstan Milli Təhlükəsizlik Komitəsi dəfələrlə sərhəd ərazilərində yaşayan qazaxlara qarşı xidməti silahlardan əsassız istifadə və bunun nəticəsində bir neçə nəfərin ölümü qeyd etmişlər. 2016-cı ildə iki ölkə arasında bütün mübahisəli sahələr bölünmüş və delimitasiya həyata keçirilmişdir. Qazaxıstan və Özbəkistan Mərkəzi asiyanın iri ölkələridirlər. onlar bir çox məsələlərdə irtaq mövqe sərgiləyirlər. Buna misal olaraq Mərkəzi Asiyanın transsərhəd çaylarından istifadə və NATO-nun Əfqanıstanda iştirakını göstərmək olar. Əsasən Rusiya Federasiyası ilə iqtisadi və hərbi məsələlərdə, Türk Şurasına yanaşmada fərqli mövqe sərgiləyirlər. Hər iki məsələdə Qazaxıstan müsbət, Özbəkistan isə nənfi yanaşma sərgiləyir.
Qazaxıstan–Özbəkistan sərhəddi
2001—2002-ci illərdə iki ölkə arasında bütün sərhədlərin delimitasiyası gerçəkləşdirilir. Bəzi ərazilərdə isə etnik kimlik əsasında torpaqların dəyişdirilməsi baş verir. Astana qazax üstünlük təşkil etdiyi Baqıs qəsəbəsini və Arnasay su anbarı rayonundakı əraziləri, Daşkənd isə Cənubi Qazaxırtan və Qzıl-Orda vilayətlərinin özbək əsilli əhalisinin üstünklük təşkil etdiyi əraziləri əldə edir.
Özbəkistanın tənqidləri
Tez-tez özbək siyasətçiləri Qazaxıstanı Rusiyanın maraqları üçün lobbiçilik etməkdə ittiham edirlər.
Qazaxıstanın tənqidləri
Qazaxıstanlı politoloqlar Özbəkistanı Qazaxıstan sərmayələrinin aşağı səviyədə qorunmaqda, Türk dünyasına inteqrasiyadan imtina etməkdə günahlandırırlar. Qırğızıstanın cənubundakı qırğız-özbək millətçiləri arasında baş verən qarşıdurmalarda Qazaxıstan Prezidenti Nursultan Nazarbayev Mərkəzi Asiyada separatizmin qəbuledilməz olduğunu və bununla da Qırğızıstanın bir hissəsinin Özbəkistana verilməsinə icazə verməyəcəyini açıq şəkildə bəyan etmişdir.
Əsgər Rəhimov
Əsgər Rəhimov — Azərbaycan teatr və kino aktyoru, Azərbaycanın əməkdar artisti (2012).
Həyatı
Əsgər Rəhimov 27 noyabr 1956-cı ildə Göyçay şəhərində anadan olub.1979-cu ildə Azərbaycan Dövlət İncəsənət İnstitutunun dram-kino aktyoru fakültəsində ali təhsil almışdır. 1978-1988-ci ilə qədər S.Vurğun adına Rus Dram teatrında, sonradan Bakı Kamera Teatrında aktyor vəzifəsində işləmiş, 2005-ci ildə yenidən S.Vurğun ad. Rus Dram teatrına qayıtmışdır.
Bu illər ərzində teatr səhnəsində bir çox rol oynamışdır. Onun yaratdığı Nikita (A.Arbuzov "Kobud oyunlar"), Oyunçu (R.İbrahimbəyov "Poxoronı v Kalifornii"), Lukin (M.Qorki "Varvarı"), Bayandur (İ.Əfəndiyev "Büllur sarayda"), Ralf (R.Baer "Qarışıq hisslər"), Kazım (N.Rəsulzadə "Nonsens"), Qraf Kent (U.Şekspir "Kral Lir"), Həkim (K.Hiqqins "Qarold və Mod") kimi obrazları aktyorun rəngarəng yaradıcılıq palitrasının nümunələrindəndir.
9 may 2012-ci il tarixdə Əməkdar artist fəxri adına layiq görülmüşdür.
Əsgər Rəhimov 21 mart 2017-ci ildə vəfat etmişdir.
Arndale Board
Arndale Board bir-çox imkanlara sahib olan, ARM Cortex-A15 MPCore prosessoru üzərində Cənubi Koreyada yaradılmış bir-lövhəli kompüterdir.
Xüsusiyyətləri
Arndale Board dörd hissədən ibarətdir: Mərkəzi Prosessor lövhəsi, Əsas lövhə, Audio lövhəsi, və Konnektorlar lövhəsi.
Yelena Vıstropova
Yelena Vıstropova (3 noyabr 1988; Mahaçqala, Dağıstan MSSR) — Azərbaycanı təmsil edən qadın boksçu, 2014 və 2016-cı illərin Avropa Çempionatının qalibi.
Karyerası
Yelena Vıstropova 2011-ci ildə Niderlandın Rotterdam şəhərində baş tutan Avropa Çempionatında mübarizə apardı. Vıstropova 1/8 final mərhələsi çərçivəsində baş tutan görüşdə Niderland nümayəndəsi Mariçelle de Yonq ilə üz-üzə gəldi və rəqibinə məğlub oldu (9:12).
Daha sonra Yelena Vıstropova 2012-ci ilin 11–20 mayında Çinin Quançjou şəhərində baş tutan Dünya Çempionatında çıxış elədi. Vıstropova 1/32 final mərhələsində Belarus təmsilçisi Vitoria Kebiovanı 18:8, 1/16 final mərhələsində Braziliya nümayəndəsi Roselli Feitosanı 18:12, 1/8 final mərhələsində Rumıniya təmsilçisi Luminita Turçini (RSCI), 1/4 final mərhələsində Ukrayna nümayəndəsi Liliya Durnyevanı 12:5, 1/2 final mərhələsində İsveç təmsilçisi Anna Laurelli 16:15 hesabı ilə məğlub elədi və final görüşünə vəsiqə qazandı. Həlledici görüşdə isə o, İngiltərə nümayəndəsi Savanna Marşalla 15:18 hesabı ilə məğlub oldu və Dünya Çempionatının gümüş medalına sahib oldu.
Yelena Vıstropova 2012-ci ilin avqustunda Birləşmiş Krallıqın London şəhərində baş tutan XXX Yay Olimpiya Oyunlarında mübarizə apardı. Turnirin 1/8 final mərhələsində Nigeriya nümayəndəsi Edit Ogoya məğlub olan (12:14) Yelena Vıstropova mübarizəsini başa vurdu.
Daha sonra Yelena Vıstropova 2014-cü ilin 31 may-8 iyununda Rumıniyanın Buxarest şəhərində baş tutan Avropa Çempionatında çıxış elədi. Vıstropova 1/8 final mərhələsində Macarıstan nümayəndəsi Eszter Olahı 3:0, 1/4 final mərhələsində Polşa təmsilçisi Nataliya Hollinshanı 3:0, 1/2 final mərhələsində isə Rumıniya nümayəndəsi Mihaela Kristiananı 3:0 hesabı ilə məğlub elədi və final görüşünə vəsiqə qazandı. Həlledici görüşdə isə o, İngiltərə nümayəndəsi Stacey Kopelanda 3:0 hesabı ilə qalib gəldi və Avropa Çempionatının qızıl medalına sahib oldu.
Yelena Vıstropova 2014-cü ilin 16–24 noyabrında Cənubi Koreyanın Jeju şəhərində baş tutan Dünya Çempionatında çıxış elədi. Vıstropova 1/16 final 4mərhələsində İngiltərə nümayəndəsi Stasi Kopelandı (3:0), 1/8 final mərhələsində Çin Taybeyi təmsilçisi Çen Çi-Çunu (3:0), 1/4 final mərhələsində isə ABŞ nümayəndəsi Danyelle Volfa (2:1) qalib gəlsə də, 1/2 final mərhələsində Panama nümayəndəsi Ateyna Bilona (1:2) məğlub oldu və Dünya Çempionatının bürünc medalına sahib oldu.
Daha sonra 2015-ci ilin 12–28 iyununda baş tutan I Avropa Oyunlarında da mübarizə aparan Yelena Vıstropova, turnirin 1/4 final mərhələsindəcə Birləşmiş Krallıq nümayəndəsi Sandi Ryana məğlub oldu (1:2) və mübarizəsini dayandırdı.
Yelena Vıstropova 2016-cı ilin 8–18 aprelində Samsun şəhərində baş tutan Avropa Olimpiya Təsnifat Turnirində mübarizə apardı. Vıstropova turnirin 1/16 final mərhələsindəcə Türkiyə nümayəndəsi Səma Çalışqana məğlub oldu (0:3) və mübarizəsini dayandırdı.
Daha sonra Yelena Vıstropova 2016-cı ilin 18–28 mayında Qazaxıstanın Astana şəhərində baş tutan Dünya Çempionatında da mübarizə apardı. Vıstropova 1/16 final mərhələsində Birləşmiş Krallıq təmsilçisi Savanna Marşalla məğlub oldu (0:3) və turniri medalsız başa vurdu.
Şerəli Curayev
Şerəli Curayev — Ssenari müəllifi, Özbək və Türk xalq artisti.
Həyatı
Şerəli Nurməhəmməd oğlu Curayev 12 aprel 1947-ci ildə Özbəkistanın Əndican şəhərində anadan olub. Daşkənd Teatr İnstitutunda təhsil alıb (1966-1970). 1970-ci ildən Özbəkistan Dövlət Filarmoniyasının solistidir.
Mükafat və təltifləri
Özbəkistan xalq artistidir.
Oberkommando des Heeres
Oberkommando des Heeres (qısaca: OKH, Quru Qoşunlarının Baş Qərargahı) — 1935-1945-ci illər arasında Nasizm dövründə Heer (Quru Qoşunları) qərargahına verilən addır.
Veymar Respublikası dövründən Almaniyanın silahlı qüvvələrinin adı olan Reichswehr, Adolf Hitlerin 16 mart 1935-ci ildə Versal sülh müqaviləsinin Almaniya Silahlı Qüvvələrini məhdudlaşdıran maddələrini ləğv edərək yenidən silahlandırma haqqında qanun verməsindən sonra Wehrmacht olaraq dəyişdirildi. Wehrmachtın quru qüvvələri qolu olan Reichsheer də Heer adlandırıldı və OKH Heerin baş qərargahı olaraq yaradıldı.
Faşistlərin sovet əsirlərinə qarşı etdiyi cinayətlərin əhəmiyyətli bir hissəsi Oberkommando des Heeresin əmri ilə baş vermişdir.
Baş qərargah rəhbərləri
Chefs des Generalstabes des Heeres
Baş komandirlər
Oberbefehlshaber des Heeres (OBdH)
Qədiməli Əhməd
Qədiməli Əhməd — Azərbaycan Yazıçılar Birliyinin üzvü. Beynəlxalq "Rəsul Rza" mükafatı laureatı.
Həyatı
Qədiməli Mahmud oğlu Ağayev 1957-ci ilin avqust ayının 27-da Lerik rayonunun Şivlə kəndində ziyalı ailəsində anadan olub.
1979-cu ildə Azərbaycan Dövlət Universitetinin Filologiya fakültəsinə daxil olub, 1985-ci ildə həmin universiteti əla qiymətlərlə bitirmiş və təyinatla Azərbaycan dili və ədəbiyyatı müəllimi kimi Cəbrayıl Ağayev adına Biləvər kənd orta məktəbinə göndərilmişdir.
Hal-hazırda həmin məktəbin Azərbaycan dili və ədəbiyyatı müəllimi və məktəbin Həmkarlar ittifaqının sədridir.
Qədiməli Əhməd orta məktəbdə oxuduğu illərdə yaradıcılığa başlamışdır. Bədii, elmi və publisistik əsərləri “Bolluq uğrunda”, “Kənd soveti”, “Lerik”, “Azad təfəkkür”, “Qanun və zəka” və.s. qəzetlərdə, Kənd əməkçisinin təqvimi”, “Təbiət”, “Azərbaycan”, “Ulduz”, “Şəfəq”, “Məşəl”, “Yazı” və.s. jurnallarda çap olunur. Eyni zamanda kultaz.com mədəniyyət portalında yayımlanır. Səkkiz kitabın, əlliyə qədər elmi-publisistik məqalənin müəllifidir.
Tüstü siqnalı
Tarixi və istifadəsi
Qədim Çində Böyük sədd boyunca əsgərlər bir-birlərini düşmən basqını barədə xəbərdar etmək üçün onun mayak qüllələrinə tüstü siqnalları göndərirdilər. Tüstünün rəngi hücum edən düşmən tərəfinin ölçüsünü bildirirdi. Mayak qüllələrini müntəzəm olaraq yerləşdirməklə və hər qüllədə bir əsgər yerləşdirməklə ismarıclar səddin bütün 7300 kilometrinə ötürülə bilərdi. Tüstü siqnalları həmçinin hücum barədə daxili qalaları xəbərdar edərək, müdafiə və qarnizonu dəstəkləyən qoşunları əlaqələndirməyə imkan verirdi.
Qədim Şri-Lankada dağ zirvələrində yerləşən əsgərlər zirvədən zirvəyə işarə edərək bir-birlərini yaxınlaşan düşmən hücumu (ingilislər, hollandlar və ya portuqallar) barədə xəbərdar edirdilər. Bu yolla onlar bir neçə saat ərzində Krala mesaj ötürə bildilər.
Tüstü siqnalından sui-istifadənin eramızdan əvvəl 8-ci əsrdə Qərbi Çjou sülaləsinin süqutuna səbəb olduğu məlumdur. Belə ki, Çjou kralı Yu, cariyəsi Bao Sini əyləndirmək üçün sərkərdələrini yalançı xəbərdarlıq siqnalları ilə aldatmaq vərdişi var idi.
Yunan tarixçisi Polibi eramızdan əvvəl 150-ci ildə yunan əlifbası simvollarını ədədi simvollara çevirən daha mürəkkəb əlifba tüstü siqnalları sistemi hazırladı. O, məşəl dəstlərini cüt-cüt tutaraq mesajların asanlıqla işarələnməsini təmin etdi. “Polibi kvadratı” kimi tanınan bu ideya kriptoqrafiya və steqanoqrafiyaya da aiddir. Bu kriptoqrafik konsepsiya Birinci Dünya müharibəsinin sonrakı illərində Yapon Hiraqanası və almanlar tərəfindən istifadə edilmişdir.
Şimali Amerikanın yerli xalqları da tüstü siqnalı ilə əlaqə saxlayırdılar. Hər qəbilənin öz siqnal sistemi və anlayışı var idi. Siqnalçı adətən nəm otdan istifadə edərək yüksəklikdə odun qalayırdı və bu da tüstü sütununun yüksəlməsinə səbəb olurdu. Ot quruyan kimi götürülür və alovun üstünə başqa bir bağlama qoyulardı. Deyilənə görə, tüstünün yamac boyunca yerləşməsi müəyyən bir məna daşıyırdı. Tüstü təpənin ortasından gəlsəydi, bu, hər şeyin yaxşı olduğunu, təpənin başından gəlsəydisə təhlükəni ifadə edərdi.
Tüstü siqnalları bu gün də istifadə olunur. Kardinallar Kolleci papa toplantısı zamanı yeni Papanın seçilməsini göstərmək üçün tüstü siqnallarından istifadə edir. Kimsə üçdə iki üstəgəl bir səs alana qədər uyğun kardinallar gizli səsvermə keçirir. Hər səsvermədən sonra bülletenlər yandırılır. Qara tüstü səsvermənin uğursuz olduğunu, ağ tüstü isə yeni Papanın seçildiyini bildirir.
Rəngli tüstü bombaları, xüsusilə artilleriya və ya hava dəstəyi çağırışları zamanı, mövqeləri qeyd etmək üçün hərbi qüvvələr tərəfindən adətən istifadə olunur.
Yerli amerikalılar
Lyuis və Klarkın jurnalları, partiyalarının varlığını və ya yerli qəbilələrlə görüşmək istəklərini bildirmək üçün yerli amerikalıların düzənlikləri yandırmaq üsulunu qəbul etdikləri zaman bir neçə dəfə istinad edirlər.
Yamana
Cənubi Amerikalı yamanalar, məsələn, bir balina sahilə çıxdıqda, tüstü siqnalları ilə mesaj göndərmək üçün alovdan istifadə etmişdi. Ətin çox olması, çürüməməsi üçün bir çox insanın xəbərdarlığını tələb edirdi. Onlar başqa hallarda da tüstü siqnallarından istifadə etmiş ola bilərdilər, buna görə də Magellan belə yanğınları görmüş ola bilər (bu mənzərə onu Tierra del Fueqo adlandırmağa ilham verdi), lakin o, təbii hadisələrin tüstünü və ya işıqlarını görmüş ola bilər.
Aborigen avstraliyalılar
Avstraliyadakı aborigen avstraliyalılar müxtəlif məqsədlər üçün tüstü siqnalları göndərirdilər. Bəzən başqalarına onların mövcudluğu barədə məlumat vermək, xüsusən də özlərinə məxsus olmayan torpaqlara girərkən. Bəzən ağları ziyarət edənləri təsvir etmək üçün istifadə edilən tüstü siqnalları mesaj göndərməyin ən sürətli yolu idi. Duman siqnalları bəzən düşmən qəbilələrin hücumları barədə xəbərdar etmək və ya eyni qəbilənin ovçuları arasında görüşlər təşkil etmək idi. Bu siqnal dağ silsiləsindəki sabit baxışdan və ya qəbilə üzvlərinin mobil dəstəsindən ola bilər. “Siqaret çəkmək” çox vaxt yaxınlıqdakı fərdlərin və ya qrupların öz siqnalları ilə cavab verməsi ilə nəticələnir. Məlumat daşımaq üçün tüstünün rəngi müxtəlif idi, bəzən qara, ağ və ya mavi, yandırılan materialın yaş ot, quru ot, qamış və ya başqa olmasından asılı olaraq, tüstünün forması isə sütun, top və ya üzükvari ola bilərdi. Bu mesaj ayrı-ayrı qəbilələrin adlarını ehtiva edirdi. Digər rabitə vasitələri kimi, siqnallar da səhv şərh edilə bilər. Qeydə alınmış bir nümunədə, "biz gəlirik" kimi tərcümə olunan tüstü siqnalı cavabı, uğurlu bir ovdan sonra bir araya gələn ovçu tərəflərin əslində qəbilənin qorunması üçün döyüş partiyasına qoşulması kimi təfsir edildi.
Şimali Afrika kampaniyası
Şimali Afrika kampaniyası - İkinci dünya müharibəsi zamanı Antihitler koalisiyası və Berlin-Roma-Tokio oxuna daxil olan ölkələr arasında Şimali Afrikada baş vermiş müharibə. Döyüşlər müasir Liviya, Misir, Əlcəzair, Tunis və Mərakeş ərazilərində baş vermişdir. Cəbhələrdəki döyüşlər əsasən Üçüncü Reyx və Böyük Britaniya qüvvələri arasında baş tutub. Şimali Afrika çöllərindəki tank döyüşləri İkinci dünya müharibəsinin müqəddəratına böyük təsir etmişdir.
Birləşmiş Millətlər Təşkilatının Narkotik və Cinayətkarlıqla Mübarizə İdarəsi
thumb|Vyanadakı UNODC mərkəzi Birləşmiş Millətlər Təşkilatının Narkotik və Cinayətlər Bürosu (UNODC) Birləşmiş Millətlər Təşkilatının Beynəlxalq Narkotiklərə Nəzarət Proqramının (UNDCP) və Cinayətlərin qarşısının alınması və Cəza Ədaləti şöbələrinin 1997-ci ildə Birləşmiş Millətlər Təşkilatının Vyanadakı Ofisində  birləşdirilməsi nəticəsində yaradılan bir ofisdir. Birləşmiş Millətlər Təşkilatının İnkişaf Qrupunun üzvüdür və 2002-ci ildə Birləşmiş Millətlər Təşkilatının Narkotik və Cinayətkarlıqla Mübarizə Ofisi olaraq yenidən adı dəyişdirilmişdir.
Təşkilati strukturu
Əsas mərkəzi Vyanada yerləşən ofisin dünya üzrə 1500 nəfər işçisi mövcuddur. Avstriya ilə birlikdə 21 sahə ofisi olan təşkilatın, biri Brüsseldə, digəri New Yorkda olmaqla iki əlaqə ofisi də mövcuddur. Ofisə Birləşmiş Millətlər Təşkilatının Baş Katibliyi tərəfindən təyin olunmuş icraçı direktor rəhbərlik edir. İcraçı direktoru İngiltərənin Rusiyadakı keçmiş səfiri Yuri Fedotovdur. Fedotov bu vəzifəni 2002-ci ildən 12 iyul 2010-cu il tarixinədək ofisin keçmiş icraçı direktoru olan Antonio Maria Costadan almışdır. Ofisin uzunmüddətli hədəfləri arasında dövlət, ictimai qurum və təşkilatlar arasında narkotik, cinayət, terrorizm və korrupsiya mövzularında paylaşılan məlumatları maksimum dərəcədə artırmaq və bu mövzularda qlobal, milli və sosial səviyyələrdə ictimaiyyətin məlumatlılığını artırmaqdır. Ofisin maliyyələşdirilməsinin 90% -i hökumətlərin könüllü yardımlarından ibarətdir.
UNODC eyni zaman Beynəlxalq Narkotiklərə Nəzarət Şurasının (INCB) katibliyini də strukturunda cəmləşdirir.
Məqsəd və funksiyaları
UNODC, qanunsuz narkotik ticarəti cinayətlərinin, beynəlxalq terrorizmin və siyasi korrupsiyanın qarşısının alınmasına dair bir-biri ilə koordinasiyalı və hərtərəfli (əhatəli) iş aparmaq və cinayətlərə həll yollarının tapılmasında Birləşmiş Millətlər Təşkilatına kömək məqsədi ilə yaradılmışdır. Bu hədəfləri üç əsas funksiya izləyir. Bunlardan birincisi, müxtəlif terror və qanunsuz narkotik ticarəti cinayətlərinin müəyyənləşdirilməsi, istintaqı, icrası və təqibi mövzularında hökumətləri dəstəkləmək və onları izləməkdir. İkincisi, bu cür cinayətlərə dair ölkələr arasında müqavilələrin, protokolların və razılaşmaların imzalanmasıdır. Üçüncüsü, hökumətlərin bu cür cinayətlərlə mübarizədə çətinliklərlə qarşılaşmaları halında maliyyə/texniki dəstək göstərməkdir.
Bu çərçivədə UNODC-nin məsul olduğu əsas mövzular; Alternativ İnkişaf, Korrupsiya, Cəza mühakiməsi, Həbsxanalarda islahatlar və cinayətlərin qarşısının alınması, qanunsuz narkotik ticarəti, müalicəsi və qulluğu, HİV və QİÇS, İnsan Alveri və Miqrant qaçaqmalçılığı, Çirkli pulların yuyulması, Mütəşəkkil Cinayətkarlıq, Quldurluq və Terrorizmdir.
Elmar Baxşiyev
Elmar Baxşiyev (3 avqust 1980-ci ildə Qusarda anadan olub) — Azərbaycanlı keçmiş peşəkar yarımmüdafiəçi. O, Azərbaycan milli futbol komandası ilə 30 oyunda iştirak etmişdir.
Karyerası
19 yanvar 2012-ci ildə Baxşiyev Qəbələ klubu ilə bir illik müqavilə imzalamışdır. 25 mart 2014-cü ildə Baxşiyev 2013-14 mövsümünün sonunda karyerasına bitirəcəyini açıqlamışdır.
Lombard Liqası
Lombard İttifaqı və ya Lombard Liqası — təxminən 1167-ci ildə İtaliyanın şimalındakı Milan, Piacenza, Cremona, Mantua, Berqamo, Brescia, Boloniya, Padova, Treviso, Vicenza, Verona, Lodi və Parma da daxil olmaqla demək olar ki, bütün şəhərlərin, o cümlədən Markiz Malaspina və Ezzelino da Romano kimi Lordların da iştirak etdiyi siyasi və hərbi ittifaqdır. İttifaq Müqəddəs Roma İmperatorluğunun imperatoru I Fridrixin imperiyanın nüfuzunu və gücünü bütün İtaliyaya yaymaq cəhdlərinin qarşısını almaq üçün ona qarşı bir reaksiya olaraq yaradılmışdır. 1158-ci il Roncaglia dietinə əsaslanaraq, I Frederik İtaliya üzərində birbaşa imperiya nəzarəti olduğunu iddiasını etmişdir. İttifaq eyni zamanda özü də İtaliyada mərkəzləşmiş imperator hakimiyyətinin əleyhdarı olan Roma Papası III Pavel tərəfindən dəstəklənirdi. 29 may 1176-cı ildə baş vermiş olan Leqnano döyüşündə Fridrix məğlub oldu və müharibədən sonra bağlanmış Venesiya Sülhü ilə 1177-ci ildən 1183-cü ilə qədər davam etmiş olan altı illik atəşkəsə razılaşmışdır. 1183-cü ildə imzalanmış olan İkinci Konztanz Müqaviləsi ilə İtaliya şəhərləri imperiyaya sadiq qalmağa razılaşdılar, lakin öz torpaqları üzərində yerli hökumət hakimiyyətini də saxladılar. 1226-cı ildən Lombard İttifaqı, II Fridrixin İtaliyada ən qüdrətli gücə çevrilmək səylərinin artması ilə, əvvəlki prestijli günlərində olduğu kimi bir neçə dəfə yenidən yaradılmışdır. Viçenzanın tutulması və Kortenuevo döyüşü ilə imperatorun bacarıqlı bir strateq kimi nüfuzu artdı. O, Milanın bütün sülh təkliflərini rədd edərək və onların qeyd-şərtsiz təslim olmasını tələb etməklə öz gücünü səhv qiymətləndirdi. II Fridrixin nifrətinin onun mühakiməsini zəhərləməsi və bütün mümkün sülh müqavilələrini rədd etməsi ciddi tarixi əhəmiyyətə malik bir məqamdır. Milan və digər beş şəhər çox güclü müqavimət göstərmiş və 1238-ci ilin oktyabrında Breşiyanın mühasirəsi müvəffəqiyyətsiz olmuşdur. Papanın dəstəyini bir daha əldə edən ittifaq, II Fridrixin bütün hücum cəhdlərini müvəffəqiyyətlə dəf edə bildi. 1249-cu ildə Parmanın mühasirəsi zamanı İmperator düşərgəsi hücuma məruz qaldı və tutuldu, bundan sonra İmperator tərəfdarları Parma döyüşündə darmadağın edildi. Frederik də İmperator xəzinəsini, üsyançı şəhərləri və papalığı idarə etmək ümidini itirdi. İttifaq 1250-ci ildə II Frederikin ölümündən sonra ləğv edilmişdir.
Müasir dövrdə ittifaqın yenidən yaradılması cəhdi
Müasir İtaliyada bu orta əsr ittifaqı ilə özünü siyasi cəhətdən bağlayan və Romanın mərkəzi hakimiyyətinə qarşı çıxaraq zəngin Şimal əyalətlərinin yoxsul Cənubdan ayrılması ideyasını müdafiə edən Leqa Nord yəni Şimal Liqası adlı siyasi partiya yaradılmışdır.
Super qəhrəman (film, 2008)
Super qəhrəman - 2008-ci il amerikan məhsulu super qəhrəman paradiya filmi. Başqa Hörümçək-adam olmaqla bir çox super qəhrəman film motivlərindən (Betmen, X-men, Fantastik dördlü və s.) istifadə olunmuşdur. Film böyük ölçüdə Nyu-York da çəkilmişdir. Bəzi körpü səhnələri isə Missuri, Kanzas kimi əyalətlərdə çəkilmidir.
Məzmun
Rik Riker Empayə liseyində populyar olmayan tələbədir. Əmisi Albert və əmisinin arvadı Lusi ilə birlikdə yaşayır. Ən yaxın dostu isə Treydir. Rik Cen Consona aşiqdir, ancaq Cen avara Lens ilə birlikdədir. Bir gün Rik və sinfi Lensin xəstə əmisi tərəfindən idarə olunan heyvan araşdırma laboratoriya sına ekskursiyaya gedirlər. Rik bilmədən heyvanları ona çəkən mayeni üzərində tökür. Buna görə də qabından qaçmış radioaktiv cırcırama Nikin boynuna qonur və onu sancır.
Varşava Milli Muzeyi
Varşava Milli Muzeyi (Polşada: Muzeum Narodowe w Warszawie), adətən MNW olaraq bilinir, Varşavadakı Milli Muzey, Polşanın ən böyük muzeylərindən biri olmaqla,paytaxtdakı ən böyük muzeydir.Buraya 11 minə yaxın əsərdən ibarət zəngin və qədim sənət kolleksiyası (Misir, Yunan, Roma), 16-cı əsrdən bəri geniş Polşa rəsm qalereyası və xarici rəsmlər kolleksiyası (İtalyan, Fransız, Flaman, Holland, Alman və Rus), müharibədən sonrakı Almaniyada Amerika hakimiyyəti tərəfindən muzeyə köçürülmüş Adolf Hitlerin xüsusi kolleksiyasından bəzi rəsmlər də daxil edilmişdir. Muzey, eyni zamanda, Polşada 5000-ə yaxın əşyanın daxil olduğu Çin sənətinin ən böyük kolleksiyasına sahib olan Müttəfiq işğal altında olan Almaniya numizmatik kolleksiyalar, tətbiqi sənət qalereyası və şərq sənəti şöbəsinin də evidir.
Muzey Avropadakı Nubian xristian sənətinin ən böyük kolleksiyasıyla Faras Qalereyası və Polşa ilə tarixən əlaqəli bütün bölgələrin əsərlərini özündə cəmləşdirən, həmçinin Avropanın digər bölgələrində yaradılan seçilmiş əsərlərlə tamamlanmış orta əsr sənət əsərləri qalereyasına malikdir.
Tarixi
Varşavadakı Milli Muzey, 20 May 1862-ci ildə "Təsviri Sənətlər Muzeyi, Varşava" olaraq quruldu və 1916-cı ildə "Milli Muzey, Varşava" olaraq dəyişdirildi (Keçmişin Nöqtələrinə Qayğı Cəmiyyəti, Varşava Universitetindəki Qədim Muzey, Təsviri Sənətlərin Təşviqi Cəmiyyətinin Muzeyi və Sənaye və Kənd Təsərrüfatı Muzeyi kimi muzey və mədəniyyət müəssisələrindən kolleksiyalar daxil olmaqla). 200px|thumb|left|Milli Muzeyin əsas fasadı, 1938 Kolleksiya, Qüds prospektində, 1927-1938–ci illər arasında inkişaf etdirilən Tadeusz Tolviński tərəfindən hazırlanmış bir binada yer alır (əvvəllər muzey ulica Podvale 15 ünvanında yerləşirdi). 1932-ci ildə binanın əvvəllər ucaldılmış iki qanadında dekorativ sənət sərgisi açıldı. Yeni binanın açılışı isə 18 iyun 1938-ci ildə oldu.Məqsədli modernist bina Şahzadə Kazimierz Poniatovski üçün 1776–1779–cu illər arasında qurulmuş Na Książęcem Parkının kənarında yerləşirdi. 1935-ci ildən bəri muzey direktoru ΙΙ Dünya müharibəsi illərində ən qiymətli sənət əsərlərini qorumaq üçün səy göstərən Stanislav Lorentz idi.
Polşanın işğalı zamanı bina xarab oldu və Varşavanın mühasirəsindən sonra kolleksiya, 1937-ci ildə Almaniyadan rəsmi səfərləri zamanı ən qiymətli sənət əsərlərinin hərtərəfli siyahısını hazırlamış nasist tarixçisi Dagobert Freyin başçılıq etdiyi Gestapo tərəfindən darmadağın edildi. Gestapo qərargahında Rembrandtın "Martin Soulmans" portreti işğal edilmiş Krakovda Hans Franka hədiyyə olaraq təqdim edildi və Berlinə göndərilmək üçün hər şeyi yığdı. Müharibədən sonra professor Lorenzin başçılıq etdiyi Polşa hökuməti almanların ələ keçirdiyi bir çox əsərləri bərpa etdi. 5000-dən çox artefakt hələ tapılmayıb.
O dövrdə bilinməyən və ya qeyri-müəyyən bir sübut olan bir çox sənət əsəri (məsələn, Kamenz, Karthaus, Lubomierz və Rohnstostdakı Polşa Bərpa Olunan ərazilərindəki Nazi Alman sənət anbarlarından qaynaqlanır və digərləri) 1945-ci ildən sonrakı fərman və aktlardan istifadə edərək kommunist orqanları tərəfindən milliləşdirildi,1946 və 1958-ci illərdə tərk edilmiş və sözdə tərk edilmiş əmlak kimi muzey kolleksiyasına daxil edilmişdir. Hal-hazırda Varşavadakı Milli Muzey kolleksiyasında professor Kazimierz Mixalovski Faras qalereyası və qədim və orta əsr sənətləri, rəssamlıq, zərgərlik, dekorativ sənət və şərq sənətinə verilmiş qalereyaları da daxil olmaqla bir çox daimi qalereyalarda nümayiş olunan 780 mindən çox əşyalar kimi bir neçə müvəqqəti sərgilər var.
2008-2013-cü illərdə "Varşavadakı Milli Muzeyin " Tyritake " Polşa Arxeoloji Missiyası" Krım Tyritake'də işlər gördü.2016-cı ildə Polşa Arxeoloji Missiyası Ukraynanın "Olbia" bölgəsində işlərə başladı.Hər ikisinə Qədim İncəsənət Qalereyasının kuratoru Alfred Tvardecki rəhbərlik edirdi.2010-cu ildə Milli Muzey dünyanın ilk dövlət qurumlarından biri kimi tamamilə homoerotik sənətə həsr olunmuş bir sərgi - Ars Homo Erotica keçirdi.2011–2012-ci illərin təmirindən bəri muzey, hər rəsm və sərginin bənzərsiz keyfiyyətlərini artırmağa imkan verən kompüter idarəedici LED işıqlandırma ilə Avropanın ən müasirlərindən sayılır.
1945-ci ildə Milli Muzey eyni adlı kənddəki tarixi Nieborov Sarayını ələ keçirdi və onları öz filiallarına çevirdi. Erkən perioiddə kurator müavini yazıçı Mieczyslav Smollarki var idi.
Daimi qalereyalar
200px|thumb|right|Faras Qalereyası 2012-ci ildə daimi qalereyalar inqilabi dəyişikliklərə məruz qaldı. Muzeyin kuratorları bunu yenidən düzəltdilər və muzeyin anbarlarından yeni əsərlər əlavə etdilər. Rəsmlər xronoloji deyil, tematik olaraq asılmışdı: janr rəsmləri, natürmortlar, mənzərələr, şəhər mənzərələri, bibliya, mifoloji, çılpaqlar. İtalyan, Flamand, Holland, Alman və Polşa sənətçilərinin əsərləri birlikdə asıldı, əsərlərin oxşarlıq və fərqlərini müşahidə və müqayisə etmək asanlaşdı. Qədim İncəsənət Qalereyası, Faras Qalereyası, Orta əsrlər İncəsənət Qalereyası, Köhnə Ustadların Qalereyası, 19-cu əsrin İncəsənət Qalereyası və 20-ci və 21-ci əsrin Qalereyaları, Polşa rəssamlarının və heykəltəraşlarının əsərlərindən ibarətdir, digər ölkələrdə və fərqli dövrlərdə sənət kontekstində nümayiş olunur. Qalereyalar ayrı-ayrı xalqların adət-ənənələrinin və tarixi təcrübələrinin zənginliyini və müxtəlifliyini əks etdirir, buna baxmayaraq mədəni kimliklərini yunan-roma antikliyi və xristian dini əsasında qurmuşdur.
Orta əsrlər İncəsənət Qalereyasında əsasən orta əsrlərin sonu (14-15–ci əsrlər), bugünkü Polşanın müxtəlif bölgələrindən olan əşyalar, habelə Qərbi Avropa sənətinin bir neçə nümunəsi təqdim olunur. Bu əsərlər demək olar ki, yalnız kilsələr üçün hazırlanmışdır. Sərgi tamaşaçılara orta əsrlərin dini həyatında incəsənətin rolunu başa düşmələri üçün hazırlanmışdır.
Qalereyada XII-XIV əsrlərə aid transmintaq hadisələri, məsələn, Roma dövrü memarlığından bədii heykəltəraşlıq, bir aslan üzərində Madonna dairəsindəki Mərkəzi Avropa heykəltəraşlığı və qondarma beynəlxalq Qotika arasındakı fərq, həmçinin məhkəmə tərzi olaraq da adlandırılmışdır. Ekspozisiyaya daxil olan əsərlərin çoxunda 1440 ilə 1520 arasındakı Sileziya kimi Mərkəzi Avropanın bölgələrinin xüsusiyyəti vurğulanır (Böyük Dördlü Polychit, epitaf,səsverici və didaktik lövhə və Xaç yolu ilə), Kiçik Polşa, Böyük Polşa və Kuyavian. 1440 ilə 1520 arasında (qurbangahlar və dini rəsmlər ilə) və Qdansk və 1420 ilə 1520 arasında Hanza ittifaqı (Hamburq və Pomeraniya'dan böyük qurbangahlarla).
Qalereyada istifadə edilən yeni üsullar, qanadların əksinə də daxil olmaqla məşhur Grudzi largedz Polyptych kimi böyük poliplərin sərbəst təqdimatını təmin edir. Sərginin yeni təşkili WWAA tərəfindən hazırlanmışdır. 200px|thumb|left|Lazarusun [[Karel Fabrisius tərəfindən qaldırılması Köhnə Ustalar Qalereyasında nümayiş olunur]] İkinci mərtəbədəki köhnə ustaların qalereyası keçmiş Dekorativ Sənət Qalereyasından, Köhnə Avropa Rəsm Qalereyasından və 2016-cı ildə Köhnə Polşa və Avropa Portret Qalereyasından quruldu. Əsərdə sənətkarlıq mənasını verən "sənət" anlayışına istinad edərək rəsm sənətinin növlərini - rəsm, heykəltəraşlıq, rəsmxət və çap sənətkarlığını birləşdirir. Rəsm və heykəltəraşlıq xarakteri və gerçəkliyi təqlid etməklə ümumi məqsəd və funksiyalarda, eləcə də toplandıqları və sərgiləndikləri məkanlarda dekorativ sənətlərlə birləşdirilmişdir. Bu "sosial məkanlar" qalereyanın bölünməsinin açarını təmin etdi: 1. saray, villa, məhkəmə; 2. kilsə, ibadətgah və daxili qurbangah; 3. şəhər. Başqa sözlə: 1. məhkəmə mədəniyyəti; 2. dini mədəniyyət; 3. şəhər mədəniyyəti.
Yenidən işlənmiş qalereyada əsərlər milli məktəblərə görə deyil, Güney ilə Şimalın sənət dairələrinin qarşıdurması olaraq təqdim olunur. Yeni sistem İntibah sənət nəzəriyyəsi tərəfindən yaradılan janrların iyerarxiyasını və rəsmlərin əvvəlki funksiyasını əks etdirir. Bu sərginin məqsədi alıcıların, sənət əsərlərinin hansı məqsədlə və hansı məqsədlə yaradıldığını göstərməkdir.
Qalereya portretin ictimai, siyasi və özəl funksiyalarının çoxluğunu əks etdirən müxtəlif effektləri göstərir. Sərgi, ənənəvi Polşa və Qərbi Avropa portretlərinin bəzi nümunələri ilə tərtib edilmiş və daha kiçik, daha az rəsmi və ya özəl portretlər, tabut portretləri və miniatür portretlər və 18-ci əsr portretləri ilə bəzədilmiş birinci mərtəbədə Stanislaus Augustus dövrünün rəsmləri monumental təsvirlərlə açılır. 200px|thumb|right|19-cu əsrin İncəsənət Qalereyası 19-cu əsr sənətini formalaşdıran əsas cərəyanları əks etdirən 19-cu əsr Rəsm Qalereyasının yeni sərgisinin əsasını digər millətlərin nümayəndələrinin seçilmiş əsərləri kontekstində təmsil olunan Polşa rəssamlarının və heykəltəraşların əsərləri təşkil edir. Müxtəlif Avropa ölkələrinin sənətkarlarının əsərlərinin qarşıdurması onların bədii istəklərini, ümumbəşəri fikir və ya simvollarını, müstəqil və ya bir atelyedə aparılan bu cür təcrübələri göstərir. Polşanın ən böyük kətan rəsmlərindən biri Yan Mateyko tərəfindən Qrunvald döyüşü 19-cu əsrin İncəsənət Qalereyasında nümayiş olunur.
Müasir və müasir sənət kolleksiyaları Polşadakı ən böyüklər arasındadır. 1920-1930-cu illərə aid rəsm əsərləri, heykəllər, izlər və rəsmlər, Polşa avanqard filmi, fotoşəkillər, fotomontajlar, 1980-ci illərin müstəqil mədəniyyətinin seçilmiş əsərləri ilə yanaşı, son qırx illik əsərlər və video əsərləri 700 m2 qalereyada nümayiş olunur. Məlumat seçilmiş obyektlər haqqında mobil tətbiqetmələr mövcuddur və seçilmiş əsərlər genişlənmiş reallıq sayəsində qalereya kuratoru tərəfindən vizuallaşdırılır və təsvir olunur.
Kolleksiya
Varşavadakı Milli Muzeyin kolleksiyalarında antik dövrdən bu günə qədər olan Polşa və xarici sənət əsərlərinin 830.000-ə yaxın eksponatı var və şəkillər, heykəllər, rəsmlər, oymalar, fotoşəkillər və sikkələr, eləcə də tətbiqi sənət və dizayn obyektlərindən ibarətdir.
Köhnə və Şərq xristian sənət kolleksiyası Polşada ən böyük və ən vacib olan 24 mindən çox sərgiyə ev sahibliyi edir. Farasdakı xristian kilsəsindən freskalar kolleksiyası (bugünkü Sudandakı qədim Faras) və rənglənmiş yunan vazalar toplusu ən vaciblər sırasındadır.
Üst mərtəbədə böyük bir qalereyada 19-cu əsrdə Polşa tarixinə aid rəsm əsərləri nümayiş olunur, bunların çoxu polyaklara yaxşı tanışdır və bir millətçinin millətin tarixində baş verən hadisələri nəzərə alaraq təsvir olunur.
Kənan Abdullayev
Kənan Mübariz oğlu Abdullayev (3 dekabr 1990; Mingəçevir, Azərbaycan SSR — 16 oktyabr 2020; Tərtər rayonu, Azərbaycan) — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Kənan Abdullayev 1990-cı il dekabrın 3-də Mingəçevir şəhərində anadan olub. Mingəçevir şəhər 16 nömrəli orta məktəbdə təhsil alıb. 2011-2015-ci illərdə Mingəçevir Dövlət Universitetində (MDU) ali təhsil alıb.
Hərbi xidməti
Kənan Abdullayev 2015-2017-ci illərdə Azərbaycan Silahlı Qüvvələrinin sıralarında "leytenant" rütbəsi ilə xidmət edib.
Kənan Abdullayev 2020-ci il sentyabrın 30-da Hərbi Komisarlığı tərəfindən yenidən hərbi xidmətə çağırılıb.
Azərbaycan Ordusunun leytenantı olan Kənan Abdullayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Tərtər rayonunun Suqovuşan qəsəbəsinin azadlığı uğrunda gedən döyüşlərdə savaşıb. Kənan Abdullayev oktyabrın 16-da Suqovuşan döyüşləri zamanı şəhid olub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Kənan Abdullayev ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Kənan Abdullayev ölümündən sonra "İgidliyə görə" medalı ilə təltif edildi.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş Kənan Abdullayev ölümündən sonra Azərbaycan Prezidenti İlham Əliyevin 05.11.2021-ci il tarixli Sərəncamına əsasən 3-cü dərəcəli "Vətənə xidmətə görə" ordeni ilə təltif edildi.
Bioloji sistem
thumb|352x352px| Bir sistem nümunəsi: [[Beyin, beyincik, onurğa beyni və sinirlər — sinir sisteminin 4 əsas komponentidir.]]. Bioloji sistem — bir neçə bioloji əlaqəli varlığı birləşdirən mürəkkəb şəbəkə. Bioloji təşkilat bir neçə miqyasda olur və sistemin nə olmasından asılı olaraq müxtəlif strukturlar əsasında müəyyən edilir. Məməlilərdə və digər heyvanlarda orqan və toxuma miqyasında qan dövranı sistemini, tənəffüs sistemini və sinir sistemini misal göstərmək olar. Mikro və nanoskopik səviyyədə bioloji sistemlərin nümunələri hüceyrələr, orqanellər, makromolekulyar komplekslər və tənzimləyicilərdir. Bioloji sistemi canlı orqanizm kimi canlı sistemlə qarışdırmaq olmaz.
Orqan və toxuma sistemləri
Orqan sistemi və insan orqanizminin sistemlərinin siyahısı
Bu xüsusi sistemlər insan anatomiyasında geniş şəkildə öyrənilir və bir çox başqa heyvanlarda da mövcuddur.
Tarixi
Sistem (və ya aparat) anlayışı həyatı və ya üzvi funksiya anlayışına əsaslanır. Sistem müəyyən funksiyaya malik orqanlar toplusudur. Əsas funksiyaların və nəticədə sistemlərin sadalanması antik dövrdən demək olar ki, eyni qalmışdır, lakin onların təsnifatı müxtəlif olmuşdur, məsələn, Aristotel, Bikhat, Cuvier ilə müqayisə edəndə.
1820-ci illərdə fransız fizioloqu Henri Milne Edvards tərəfindən irəli sürülən fizioloji əmək bölgüsü anlayışı "canlıları sanki insanın sənayesi tərəfindən yaradılmış maşınlar kimi müqayisə etməyə və öyrənməyə" imkan verdi. Adam Smitin əsərindən ilhamlanaraq Milne Edvards yazırdı ki, “bütün canlıların bədəni, istər heyvan, istərsə də bitki, fabrikə bənzəyir... burada işçilərlə müqayisə oluna bilən fərdi orqanlar həyatı təşkil edən hadisələri meydana gətirmək üçün fasiləsiz işləyirlər. Daha differensiallaşmış orqanizmlərdə funksional əmək müxtəlif alətlər və ya sistemlər arasında bölüşdürülə bilər (onun tərəfindən geyim adlanır).
Hüceyrə orqanel sistemləri
Hüceyrənin dəqiq komponentləri hüceyrənin eukaryot və ya prokaryot olması ilə müəyyən edilir.
Kekurnı adası
Kekurnı adası — Oxot dənizində yerləşən Qertner buxtasında yerləşən adacıq. Krasnı burnundan 700 metr aralıda qərarlaşır. Ada öz növbəsində bir 21 metr hündürlüyə malik qaya parçasıdır. Qağayıların toplandığı ərazidir. İnzibati cəhətdən Maqadan şəhəri ərazisinə daxildir.
Kostas Tsimikas
Kostas Tsimikas — İngiltərə Premyer Liqasında çıxış edən Liverpulun futbolçusu.
İsmilli
İsmilli — Azərbaycan Respublikasının Neftçala rayonunun Tatarməhlə kənd inzibati ərazi vahidində mövcud olmuş kənd. Azərbaycan Respublikası Milli Məclisinin 1 sentyabr 2004-cü il tarixli, 727-IIQ saylı Qərarı ilə Neftçala rayonunun Tatarməhlə kənd inzibati ərazi tərkibindəki İsmilli kəndi rayonun ərazi vahidləri siyahısından çıxarılmışdır.
Tarixi
Oykonim yaşayış məntəqəsinin əsasını qoymuş İsmayıllı nəslinin adından yaranmışdır.
Coğrafiyası və iqlimi
İsmilli kəndi Şirvan düzündə yerləşirdi.
Timur Rəcəbov
Timur Ummatoviç Rəcəbov — Dağıstan şairi və tərcüməçisi. Rusiya Yazıçılar Birliyinin üzvü (2015).
Həyatı
Timur Rəcəbov Dağıstanda, Buynakskda anadan olub. Onun ata nəsli Rutulski rayonunun Kina kəndindən gəlir. O, milliyətcə rutuldur.
Təhsili
Timur Rəcəbov Maksim Qorki adına Ədəbiyyat İnstitutunu bitirib. Prezident Rəsul Həmzətov gənc şairin 1997-ci ildə Universitetə qəbul olması üçün ona referans verir. Məktəbə getməzdən öncə Rəcəbov Cənubi Dağıstanın Azərbycanla sərhəd dağlıq hissələrində yaşayıb. Tez-tez məktəblərini dəyişərək Mahaçqala, Kaspiysk, Xasavyurt, Buynaksk şəhərlərində təhsil alıb. Kolleci bitirdikdən sonra gələcək şair Dağıstan Dövlət Universitetinin jurnalistika fakültəsində təhsil almağa qərar verir. Universitetə daxil olmaq üçün təcili nə isə dərc etdirmək lazım idi. Nəsr Timura çox mürəkkəb görünürdü, ona görə də o,həyatının ilk misralarını yazır.
Rəcəbov Dağıstan Dövlət Universitetinin birinci kursunu əla qiymətlərlə bitirir. Daha sonra o, Moskva Ədəbiyyat İnstitutunda təhsil alır. Diplomunu alanda Timur Rəcəbov artıq şeirlər kitabının müəllifi idi.
Kitabları
Timur Rəcəbovun 2006-cı ildə “Kəmşirin şərab” şeirlər kitabı işıq üzü görüb.
Timur Rəcəbov “Gümüş Oxatan” kitabının müəlliflərindən biridir. Şeirlər toplusu 2008-ci ildə işıq üzü görüb.
Timur Rəcəbovun əsərləri Rusiyanın, Avropanın və ABŞ-nin tanınmış ədəbi-ictimai-siyasi jurnal və qəzetlərində dəfələrlə dərc olunub. Onun bu əsərləri sırasına: “Gecə-gündüz”, “Xarici həyətlər”, “Moskovski komsomolets”, “Çıraq və baca”, "Yeddi sənət" və başqaları daxildir.
2013-cü ildə Mahaçqalada təqdimatı uğurla keçirilmiş “Oxuya bilərsən” adlı şeirlər toplusu işıq üzü görüb. 2014-cü ilin yanvarında Moskva Millətlər Evində “Oxuya bilərsən” kitabının təqdimatı olur.
La-Şapel-de-Süryö
La-Şapel-de-Süryö — Fransa da kommuna, Rona-Alplar regionunda yerləşir. Departament — İzer. Russilyon kantonuna daxildir. Kommunanın dairəsi — Qrenobl.
INSEE kodu — 38077. Kommunanın 1999-cu il üçün əhalisi 477 nəfər təşkil edirdi. Kommuna dəniz səviyyəsindən 252 ilə 407 qədər metr yüksəklikdə yerləşir. Kommuna Paris dən təxminən 440 km cənub-şərqdə, Lion dan 45 km cənubda, Qrenobldan 70 km qərbdə yerləşir.
Karlen Abqaryan
Karlen Aramoviç Abqaryan — texniki kibernetika sahəsində SSRİ alimi, texnika elmləri doktoru (1966), professor (1968), SSRİ Elmlər Akademiyasının müxbir üzvü (1987). Əslən Ermənistandandır.
Həyatı
Avtomatik idarəetmə sistemlərinin nəzəriyyəsi, diferensial və inteqro-diferensial tənliklər nəzəriyyəsi, çoxölçülü qeyri-stasionar idarəetmə sistemlərinin dinamik xarakteristikalarının qurulması üsulları üzərində işləmişdir. 1987–1992-ci illərdə SSRİ Nəzəri və Tətbiqi Mexanika Milli Komitəsinin üzvü, Amerika Riyaziyyat Cəmiyyətinin fəal üzvü olmuşdur. 30 elmlər namizədi və 5 elmlər doktoru hazırlamışdır. 3 medalla təltif olunmuşdur.
Şəfa Zikri İbrahim
Şəfa Zikri İbrahim və ya Şəfa Zikri Gərdi — kürd əsilli İraq jurnalisti və müxbiri.
Həyatı
Şəfa Zikri İbrahim 1 iyul 1986-cı ildə İranın Rey şəhərində anadan olmuşdur. O, qərargahı Ərbildə yerləşən "Rudaw" telekanalında müxbir işləmişdir. Zikri İbrahim Mosul əməliyyatı zamanı müxbir kimi çalışmışdır. O, 25 fevral 2017-ci ildə, 30 yaşında, İraq müharibəsi haqqında xəbər hazırlayarkən yol kənarına yerləşdirilən bombanın partlaması nəticəsində həlak olmuşdur.
İlqar Vəlizadə
Həyatı
1996–2000-ci illərdə AMEA İqtisadiyyat İnstitutunun aspirantura pilləsində təhsil almışdır. AAK-ın 2022-ci ilin 3 fevral tarixli qərarıyla iqtisadiyyat üzrə fəlsəfə doktoru elmi adını almışdır.
2009-cu ildə "Novosti" Beynəlxalq Mətbuat mərkəzini nəzdində "Cənubi Qafqaz" politoloqlar klubunu təsis edib.
Əmək fəaliyyəti
1994–1996-ci illərdə "Xalq üçün mallar" Azərbaycan Respublikasının Dövlət Konsernində mühəndis, Azərbaycan Respublikası Toxuculuq və Yüngül Sənayesi İşçiləri Həmkarlar İttifaqının Nəzarət-Təftiş Komissiyasının üzvü olmuşdur. 1996–2002 ci illərdə Bakı Şəhər İcra Hakimiyyətinin Reklam və İnformasiya Departamentində sosioloq, redaktor, şöbə müdiri vəzifələrində calışmışdır. 2002–2007-ci illərdə "Publicity" PR agentliyinin müdiri, Azərbaycan Gənc Sahibkarlar Assosiasiyası İctimai Birliyinin icraçı direktoru, "Professional" ictimai-siyasi jurnalının təsisçisi və baş redaktoru olmuşdur.
Jurnalistika fəaliyyəti
2007–2014 ci illərdə RİA Novosti Rusiya Beynəlxalq İnformasiya Agentliyinin Azərbaycan Respublikasındakı Filialı nəzdində "Novosti" Beynəlxalq Mətbuat mərkəzinin rəhbəri, 2010–2011 ci illərdə RİA Novosti Rusiya Beynəlxalq İnformasiya Agentliyinin Azərbaycan Respublikasındakı Filialının rəhbəri vəzifəsini icra etmişdir.
2015-ci ildən "Sputnik Azərbaycan" multimedia mətbuat mərkəzinin rəhbəri vəzifəsində calışır.
Fabinyo
Fabinyo — İngiltərə Premyer Liqasında çıxış edən Liverpulun futbolçusu.
Şahsüvarzadə Mehmed Paşa
Şahsüvarzadə Mehmed Paşa (ö. iyun 1660) — Sultan İbrahim və IV Mehmed səltənətində müxtəlif vəzifələrdə xidmət edən Osmanlı dövlət xadimi, Misir bəylərbəyi.
Həyatı
Doğum tarixi haqqında məlumat yoxdur. Şahsüvar bəyin oğludur. Əndərun da təlim-tərbiyə edildikdən sonra Sultan İbrahim dönəminin sonlarında Mosul sancaqbəyi təyin edildi. Ardından 1655-ci ilin yanvarında vəzir rütbəsilə Şam, 1657-ci ilin mayında isə Misir bəylərbəyi oldu. Ancaq 1660-cı ilin iyununda vəzifədən alınaraq Şam da həbs edildi. Çox keçmədən həbsdə ikən vəfat etdi.
Çaça
Çaça — bəzən üzüm vodkası adlanan açıq sarı rəngli alkoqollu içki. Əsasən Gürcüstanda istehsal olunur. Çaça termini Gürcüstanda üzüm distilləsinə istinad etmək üçün istifadə olunur. Çaça üzümlə yanaşı əncir, naringi, portağal, pomidor və tərxundan hazırlana bilər.